ครอบครัวขำ

ครอบครัวขำ เป็นรายการวาไรตี้ผสมละครซิตคอมตลกสั้น จบในตอน ออกอากาศทาง สถานีวิทยุโทรทัศน์ไทยทีวีสีช่อง 3 ทุก วันพฤหัสบดี เวลา 23.15-24.15 น. โดยจะเริ่มออกอากาศตอนแรกวันที่ 15 พฤศจิกายน 2555 - 19 มิถุนายน 2557 หลังจากซิตคอมเรื่อง "เป็นข่าว" จบลงในวันที่ 8 พฤศจิกายน 2555 โดยบริษัท ซีเนริโอ จำกัด

ผู้กำกับการแสดง 
  จิรศักดิ์ โย้จิ้ว 
  เสกสรรค์ สิงอุไร

พิธีกร 
 มีสุข แจ้งมีสุข
 ชวลิต ศรีมั่นคงธรรม
 บรมวุฒิ หิรัญยัษฐิติ
 กรภพ จันทร์เจริญ

นักแสดง 
 กล้วย เชิญยิ้ม
 แอนนา ชวนชื่น
 เจี๊ยบ เชิญยิ้ม
 อู๊ด เป็นต่อ
 ตี๋ ดอกสะเดา
 จั๊กกะบุ๋ม เชิญยิ้ม
 จุ๊บจิ๊บ เชิญยิ้ม
 ยาว ลูกหยี
 เอ๋ เชิญยิ้ม
 ธงธง มกจ๊ก
 พุทธชาด พงศ์สุชาติ
 จิราวัฒน์ วชิรศรัณย์ภัทร
 พัฒน์ชนก เอี่ยมสะอาด
 อริญากร บวรวิศรุติ
 สรารัตน์ แซ่จิ๋ว (แอนนี่ 4 ปี 700)
 กิตติ เชี่ยววงศ์กุล
 จิรพงษ์ มากเพชร

รายชื่อฉากของรายการ 
 ข่าว 360 มิติ
 รายการข่าวที่นำเสนอเหตุการณ์ปัจจุบัน โดยมีผู้ประกาศข่าวหลักคือ กิจจะ ลักษณะ (แสดงโดย ยาว ลูกหยี) ทำหน้าที่รายงานข่าว และ ลักษณะ สอดรู้ (แสดงโดย พุทธชาด พงศ์สุชาติ) นักข่าวภาคสนามทำหน้าที่รายงานข่าวในที่เกิดเหตุ โดย ข่าว 360 มิติ ล้อเลียนมาจากรายการ ข่าว 3 มิติ และ ทีวี 360 องศา
 ภาษาอุบัติ
 รายการสอนภาษาไทย โดยเสนอคำศัพท์ที่วัยรุ่นใช้ในปัจจุบันโดยมีพิธีกรคือ อาจารย์ญ่า (แสดงโดย พุทธชาด พงศ์สุชาติ) โดนล้อเลียนมาจากรายการ ภาษาพลาซ่า

 โรงเตี๊ยม โรงเพี้ยน
 เรื่องราวที่เกิดขึ้นในโรงเตี๊ยมแห่งหนึ่ง ซึ่งมีจอมยุทธไม่เต็มเต็งทั้ง 3 คน (ชวลิต ศรีมั่นคงธรรม, บรมวุฒิ หิรัญยัษฐิติ และ โจ๊ก โซคูล) มักมาเสวนาหรือบางครั้งมาปะทะฝีมือในโรงเตี๊ยมทุกครั้ง โดยมีประเด็นที่เกิดจากความโอ้อวดหรือความเพี้ยนของจอมยุทธ จนทำให้เกิดเรื่องราววุ่นวายในโรงเตี๊ยมขึ้นมา

 ร้านชำ...อำเล่น
 เรื่องราวของชาย 3 คน ประกอบไปด้วย ท็อป หนุ่มนักขายประกันภัย (แสดงโดย บรมวุฒิ หิรัญยัษฐิติ) อาแปะผู้หวงลูกสาว (แสดงโดย แอนนา ชวนชื่น) และเพื่อนซี้อาแปะ (แสดงโดย กล้วย เชิญยิ้ม) มักรวมกลุ่มเสวนาในร้านขายของชำอยู่เสมอ ๆ

 เรื่องราวของสาวน้อยผู้ดำรงตำแหน่งแคชเชียร์ (แสดงโดย สรารัตน์ แซ่จิ๋ว) ในร้านขายของชำขนาดเล็กแห่งหนึ่ง แต่ละวันจะมีลูกค้าไม่ซ้ำหน้ามาใช้บริการร้าน ล้วนพาความวุ่นวายและเฮฮามาฝากอย่างสม่ำเสมอ

 วิวาห์อลวน
 เรื่องราวป่วน ๆ ในงานแต่งงานหลากคู่หลากสไตล์ ซึ่งอาจเกิดขึ้นจากเจ้าบ่าว  เจ้าสาว หรือปัจจัยภายนอกที่นำพาเรื่องราววุ่นวายสู่งานมงคลสมรสแสนหวานกลายเป็นงานที่แสนจะอลวน และหนึ่งในคู่ป่วน ของเจ้าบ่าว (แสดงโดย ชวลิต ศรีมั่นคงธรรม) และเจ้าสาว (แสดงโดย อริญากร บวรวิศรุติ) จนทำให้เกิดเรื่องราววุ่นวายในงานขึ้นมา
 ก๊วนซ่า...กีฬาป่วน
 เรื่องราวที่เกิดขึ้นจากสนามกีฬาหลายชนิดกีฬาโดยมักเกิดเหตุวุ่นวายที่มาจากนักกีฬา, กรรมการ หรือแม้แต่แขกที่ไม่ได้รับเชิญ

 คลินิก...จิตหลุด
 เรื่องราวที่เกิดขึ้นในคลินิกจิตแพทย์ โดย จิตแพทย์ (แสดงโดย ธงธง ม๊กจ๊ก) มักเจอความวุ่นวายจากคนไข้ที่มีปัญหาทางจิตหลากหลายประเภท

 สน. อลเวง
 เรื่องราวที่เกิดขึ้นในสถานีตำรวจ ซึ่งปกติแล้วจะมีเหตุการณ์ต่าง ๆ นา ๆ แต่มีความวุ่นวายเพิ่มขึ้นที่เกิดจากผู้ร้ายหรือตำรวจเสียเอง

 วังพิสดาร
 เรื่องราวที่เกิดขึ้นในพระราชวังแห่งหนึ่ง ซึ่งมีพระราชา (แสดงโดย โจ๊ก โซคูล) เป็นผู้รับรู้เรื่องราวที่เกิดขึ้น โดยเฉพาะของประหลาด (สิ่งของที่ทันสมัยในยุคปัจจุบัน) และโหรพราหมณ์ (แสดงโดย จั๊กกะบุ๋ม เชิญยิ้ม) จะทำหน้าที่คาดเดาสิ่งของชิ้นนั้นจนก่อให้เกิดเรื่องฮาขำขันที่แสนจะวุ่นวายได้ทุกเมื่อ
 นักเรียนป่วน
 เรื่องราวของนักเรียนทั้ง 4 คน (แสดงโดย จั๊กกะบุ๋ม เชิญยิ้ม, ตี๋ ดอกสะเดา, ธงธง มกจ๊ก, พัฒน์ชนก เอี่ยมสะอาด) จับกลุ่มพูดคุยเรื่องต่าง ๆ ส่วนใหญ่จะมีมุขตลกมาแทรกทำให้ดูขำขันยิ่งขึ้น

 ผมไม่ใช่ยาม
 เรื่องราวของยาม (แสดงโดย อู๊ด เป็นต่อ) หน้าหมู่บ้าน ผู้เรียกตัวเองว่า Security จะทำหน้าที่ตรวจคนเข้าออกหมู่บ้าน ซึ่งบุคคลที่มาอยู่ป้อมยามนั้นจะได้รับการตรวจค้นจนเรื่องเลยเถิด และเรื่องจะจบลงโดยการถูกจับไปเล่นงานในป้อมยามเสียทุกครั้ง
 เกาะหรรษา
 เรื่องราวของคนติดเกาะ ซึ่งพร้อมจะสร้างความวุ่นวายตลอดเวลาทั้งคนติดเกาะและคนนอกเกาะ
 ป๋าหงอย ไม่เจ็บไม่ป่วย
 เรื่องราวของป๋าหงอย (แสดงโดย อู๊ด เป็นต่อ) ผู้แนะนำตัวพร้อมทีมงานว่า ไม่เจ็บไม่ป่วย เป็นรายการที่จะพาผู้ชมไปชมสถานที่ต่าง ๆ ก่อนที่จะพาไปชมนั้น ป๋าหงอยมักจะไอโขลก ๆ เรียกความฮาเป็นอันดับแรกก่อนที่จะพาผู้ชมไปพบกับความฮาในแต่ละสถานที่
 โจ๊กรอบดึก กับ โจ๊ก โซคูล
 ช่วงท้ายของรายการ โดยมีโจ๊ก โซคูล ทำหน้าที่เล่ามุขตลกปิดท้ายรายการ

รายชื่อเทปและการออกอากาศ

พ.ศ. 2555

พ.ศ. 2556

พ.ศ. 2557

อ้างอิง 
 http://www.ryt9.com/s/prg/1525824
 http://www.facebook.com/photo.php?fbid=499382706768045&set=a.499382670101382.110833.109448245761495&type=1&theater

ละครโทรทัศน์ไทย
ซิตคอมไทย
รายการโทรทัศน์ที่เริ่มออกอากาศตั้งแต่ พ.ศ. 2555